Die liefde vir kosmaak spoel oor in 'n eerste volwaardige restaurant, by die Middelburg Buiteklub (nogal)... Later volg 'n klein kabaretrestaurant met die naam Whiskers, waar Nataniel en 'n hele sous bekende Afrikaanse kunstenaars kom optree het. Nog (baie) later, is die Red Tomato in Pretoria gebore. Huidiglik is die Rooitamatie Gastehuis in Muckleneuk die plek waar mense tuiskom en ook kom aansit vir bederf-aande by hul tafel.
Al hierdie elemente is nou 'n droom in 'n kookpot: 'n Narratiewe kosboek, wat stories, herinneringe aan reuke, liedjies en plekke van die verlede, in resepte wat die mooiste prentjies vorm, weergee.
Hierdie boek is nie net 'n resepteboek nie, dis 'n storie. Inspirasie vir lewe met hoop en verwagting, met proe aan prentjies wat jou dadelik kombuis toe sal vat.